Sèm pontanards  (Pont de Salars, Roergue)

Sèm pontanards e mai nos’n fasèm glòria
Envejam pas los dels autres país
Avèm aicí pro jòia 
Tant e mai qu’a París

A Marcilhac son fièrs de lors vendémias
Sens jalosiá lo laissam rejoïr
Eles fòson la vinha
Nautres bevèm lo vin

Nòstres tropèls de vacas e de fedas
De lach emplisson ferrats e bidons
Nos ganhan mai moneda
Que lo vin del Valon

Al cabaret per jogar a la manilha
Ambe d’amics nos donam rendètz-vos
Fasèm portar de brilhas
E servir de tripons

S’al Carnaval i a res que nos empache
Sagnam lo pòrc metèm l’auca al topin
Metèm un piòt a l’aste
Per far nòstres convits

Dins cada ostal la pèrga de salcissa
Que penja amont ambe los cambajons
Tanplan que fa malícia
Als paures vilatons

De tant de ben que Dieu a fach a l’òme
Remerciem-lo de nòstra bona part
Cantem coma de trònes
Visca Pont de Salars